cyanic-selkie/wikianc huggingface dataset:
Nagoya terebi hōsō
Lyhyesti
Asema tekee tiivistä yhteistyötä Japanin itsenäisten UHF-asemien järjestön Terebi Kanagawan (TVK), joka on myös yksi Terebi Nagoyan osakkeenomistajista, kanssa. TVK:n suurin osakkeenomistaja ja sen kanssa samat toimitilat jakava Kanagawa Shinbun -sha taas on Asahi Shinbun -shan liitännäisyhtiö.
Ohjelmien logot ym.
Ohjelmien logojen ja alkutunnusten yksityiskohdat vaihtelevat ohjelmatyypistä riippuen.
Kaksikieliset lähetykset
Teksti ”((nikakokugo))” (kaksikielinen) on käytössä, tämäkin mustareunaisella fontilla. Vuoden 2008 lokakuusta on käytetty Tv Asahin tekstimallia niissä ohjelmissa, jotka ovat Tv Asahin tuottamia.
Messilä
Historiaa
1600-luvulla Messilästä tuli sotaväen ratsutila. Vuonna 1634 kylän kolme taloa yhdistettiin Messilän kartanoksi. 1800-luvun taitteessa Messilä siirtyi teollisuussuvun omistukseen, minkä seurauksena sinne perustettiin 1800-luvun alkupuolella verka-, nahka- ja huonekalutehtaat sekä värjäys-, kutomo- ja satulasepänliikkeet. Matkailu Messilään alkoi vuonna 1859, kun Tiirismaalle alettiin suunnitella näkötornia. 1800-luvun loppupuolelta lähtien alueella on ollut ravintola- ja majoitustoimintaa. Nykyinen kartanon päärakennus valmistui vuonna 1910. Samoihin aikoihin huonekaluteollisuustuotanto lopetettiin Messilässä.
Sendenhorst
Sendenhorstin naapurikuntiin ja -kaupunkeihin lukeutuvat Münster, Everswinkel, Warendorf, Ennigerloh, Ahlen ja Drensteinfurt.
Kondensaattorimikrofoni
Kondensaattorimikrofonissa on dynaamisen mikrofonin kalvon ja kelan sijasta kondensaattori, joka koostuu ohuen ohuesta metallisesta kalvosta, joka vastaanottaa ääniaallot, sekä rei'itetystä elektrodista. Kondensaattoriin synnytetään tasajännite ulkopuolisella jännitelähteellä, jonka jännite on useimmiten 48 V. Tähän käytetään usein niin kutsuttua phantom-jännitettä (engl. phantom power). Kun äänenpaine saa metallikalvon liikkumaan kauemmas ja lähemmäs elektrodista, kondensaattorin kapasitanssi ja sitä kautta sähkövaraus muuttuu. Tämä muutos tuottaa heikon signaalin, joka on liian pieni, jotta se voitaisiin sellaisenaan käyttää. Sen takia mikrofonissa itsessään − tai sitä hyvin lähellä signaalitiellä – täytyy olla esivahvistin, joka vahvistaa signaalia. Kondensaattorimikrofoni on mikrofoneista herkin ja poimii suurimmat ja pienimmät taajuudet melko vaivattomasti. Äänimittauksissa kondensaattorimikrofoni on suosittu, koska sillä on hyvin tasainen taajuusvaste. Suurikalvoiset kondensaattorimikrofonit ovat kaikkein herkimpiä, mutta toisaalta ne eivät kestä yhtä suuria äänenpaineita kuin pienemmät ilman pysyviä herkkyyden muutoksia. Pienikalvoiset kestävät suurempaa painetta ja jonkin verran iskujakin. Pienten mikrofonien taajuusvaste on mahdollista ulottaa pitkälle ultraäänialueelle, yli 100 kilohertsiin, mutta suurempien mikrofonien taajuusvaste kattaa yleensä vain audioalueen eli enintään 20 kilohertsiä.
Kivijalkakauppa
Keskustelussa termiä kivijalkakauppa käytetään usein vertailukohtana kauppakeskuksille, automarketeille ja tavarataloille. Monesti kivijalkakaupalla tarkoitetaan lähellä olevaa pienikokoisempaa kauppapistettä, esimerkiksi lähikauppaa, kun taas kauppakeskus, automarket ja tavaratalo kuvaavat kauempana sijaitsevia suuria kaupan keskittymiä.
Senioripiha
Valmistumisaikataulu
Asuntojen koko on 38–50,5 neliötä. Talossa on myös muun muassa Respectan apuvälinemyymälä.
Beljov
Beljov on kaupunki Tulan alueella Venäjällä. Se sijaitsee Okan rannalla 155 kilometriä Tulasta lounaaseen. Kaupunki on Beljovin piirin keskus. Sen läpi kulkee Smolenskin ja Gorbatšovon välinen rautatie (Beljovin asema). Asukkaita on 15 300 henkeä (vuonna 2005).
Nykyään Beljovissa on mm. koneenrakennus-, rakennustarvike- ja elintarviketeollisuutta. Kaupunki on kuuluisa pitseistään. Nähtävyyksistä huomattavin on 1600–1800-luvuilla rakennettu Kristuksen kirkastumisen luostari.
Yllästunturi
Tunneli ja maisematie
Ylläkselle suunniteltiin 1980-luvun lopussa ja 1990-luvun alussa tunnelia, joka olisi lyhentänyt Äkäslompolon ja Ylläsjärven välistä liikenneyhteyttä merkittävästi. Suomen Malmi Oy suoritti Keskisellä laella ja Varkaankurussa geologisia tutkimuksia. Pelkän liikennetunnelin hinnaksi arvioitiin 120 miljoonaa markkaa. Arvio ei sisältänyt tunneliin suunniteltuja liiketiloja eikä pysäköintipaikkoja. Hankkeen rahoittamiseksi kaavailtiin mm. perittäviä tullimaksuja. Suunnitelmien mukaan rakentaminen olisi voitu aloittaa vuonna 1995, mutta lähinnä silloisen laman vuoksi rahoitusta ei tunnelille saatu.
Ylläkselle avattiin 30. syyskuuta 2005 maisematie (yhdystie 9401), joka kulkee tunturin puolelta toiselle sen läntisellä laidalla. Tie oli ensin päällystämättömänä käytössä talvikauden 2005–2006, jonka jälkeen se suljettiin vapun 2006 jälkeen ja rakennettiin valmiiksi. Tien vihkiäiset olivat 8. syyskuuta 2006. Matka kylien välillä on nyt noin 15 kilometriä. Maisematie on tehty hieman puurajan alapuolelle, joten se ei näy kaukaa katsottuna tunturin rinteessä.
Palvelut
Ylläksen alueella on runsasti matkailuun liittyviä palveluja. Majoitukseen on 23 000 vuodepaikkaa kahdeksassa hotellissa Maastohiihtäjille on 330 kilometriä latuja, joista 38 kilometriä on valaistu. Kaikki ladut sopivat sekä perinteiselle että luistelutyylille. Taukopaikkoina on 21 latukahvilaa ja 23 laavua tai kotaa. Koiran kanssa hiihtäminen on sallittu neljällä ladulla. Kahdessa hiihtokeskukessa on yhteensä 29 hiihtohissiä ja 63 laskettelurinnettä. Moottorikelkkareittejä on 410 kilometriä, näistä 300 kilometriä on hoidettuja reittejä.
Ylläksellä on myös mahdollisuus avantouintiin kolmessa eri paikassa (Ylläsjärvellä, Luosujärvellä ja Äkäslompolossa).
Cyrtobagous salviniae
C. salviniae -kovakuoriaista on käytetty ainakin 13 trooppisessa maassa Salvinia molestan torjuntaan. Kasvi leviää todella helposti ja muodostaa vesistöihin tiheitä kasvustomattoja. Australialainen tutkimusvirasto CSIRO havaitsi 1980-luvun alussa, että C. salviniae hillitsee hyvin S. molesta -lajin kasvua. Virasto laski vuonna 1980 keinotekoiseen Moondarrajärveen kovakuoriaista. Järvi oli täysin kellusaniaisen peitossa, mutta vuoden 1981 puolivälissä kasvia oli enää siellä täällä. CSIRO onnistui poistamaan C. salviniae -kovakuoriaisen avulla S. molesta -kellusaniaisen myös Sepikjoesta Papua-Uudessa-Guineassa. Tästä virasto palkittiin 1985 Unescon tiedepalkinnolla.
Pullonavaaja
Muita pullonavaajia
Kierrekorkin avaamisen voi yleensä tehdä ilman työkalua, mutta joskus ihmisillä, joilla on heikot käsivoimat kuten esimerkiksi vanhuksilla tai nivelreumaa sairastavilla, voi olla vaikeuksia avata kierrekorkkeja, ja heille on kehitetty välineitä niiden avaamiseen.
Toivalan taistelu
Taistelujen kulku
Voitettuaan venäläiset Pulkkilan taistelussa 2. toukokuuta 1808 Sandels lähetti pieniä komennuskuntia Savon suuntaan valtaamaan venäläisten kuormastoja ja varastoja. Komennuskuntien onnistunut toiminta sai ruotsalaisten ylipäällikön Klingsporin antamaan Sandelsille käskyn vallata Kuopio. Tätä tehtävää suorittamaan lähetetty majuri Carl Wilhelm Malm valtasi Kuopion takaisin 12. toukokuuta 1808 noin 200 miehen voimin, jolloin myös kaupungissa olleet venäläisten suuret varastot joutuivat hyökkääjien haltuun.
Ruotsalaisten perääntyminen
Kenraali Mihail Dolgorukovin komentamien venäläisjoukkojen eteneminen Pohjois-Karjalan suunnasta teki syyskuussa ruotsalaisten aseman tukalaksi, sillä Pohjois-Karjalan joukot oli vedettävä suoraan Toivalaan ja läheiselle Jännevirralle. Sandels alkoi valmistella salaa vetäytymistä. Toivalan leiriä alettiin purkaa 19. syyskuuta, mutta Sandels määräsi pitämään nuotiot edelleen öisin palamassa vihollisen hämäämiseksi. Vaajasalmen ja Jännevirran asemat tyhjennettiin 21. syyskuuta. Dolgorukovin armeija saapui Jännevirralle 28. syyskuuta, ja seuraavana päivänä kenraali Nikolai Tutškovin laivasto alkoi laivata sen miehiä salmen yli. Asemansa käytyä nyt kestämättömäksi Sandels veti samana päivänä viimeiset joukkonsa Toivalasta Kasurilaan ja 30. syyskuuta edelleen Alapitkälle. Sandelsin tietämättä 29. syyskuuta allekirjoitettiin myös Lohtajan aseleposopimus, joka olisi joka tapauksessa määrännyt hänet perääntymään Toivalasta. Ruotsin pääarmeija oli nimittäin kärsinyt tappion Oravaisten taistelussa ja aloittanut myös vetäytymisen kohti pohjoista.
Swakopmund
Ilmasto
Kaupungin ilmasto on aavikkoilmasto, Köppenin ilmastoluokituksessa BWn. Kaupungin ilmasto on leuto, eikä äärimmäisiä lämpötiloja tavata, sillä rannikon ilmastoa viilentää Antarktikselta tuleva kylmä Benguelanvirta. Keskilämpötilat vaihtelevat 15 °C ja 25 °C välillä. Tästä syystä kaupunki on suosittu turisti- ja rantalomakohde etenkin lokakuusta maaliskuuhun siitäkin huolimatta, että aamut usein ovat sumuisia eikä meriveden lämpötila juuri koskaan kohoa 20 celciusasteen. Sadesumma on alle 20 mm, josta suurin osa tulee rannikon sumuista, jotka voivat yltää sisämaahan jopa 140 km:n päähän rannikosta. Tästä syystä kaupungissa ei juuri näe räystäitä, ojia taikka sadevesiviemäreitä. Alueen kasvisto ja eläinkunta on sopeutunut kuivuuteen ja sateettomuuteen ja käyttävät sumun kosteutta tärkeimpänä nestelähteenään.
Historia
Kaupungin historiallinen merkitys liittyy sen sijaintiin Saksan Lounais-Afrikassa. Se oli merkittävin satama, jonka kautta saksalaisia siirtolaisia saapui Lounais-Afrikkaan. Ainoa lähitienoilla ollut kunnollinen satama oli Walvis Bayssä, joka oli brittien hallussa. Lüderitzin satama oli liian kaukana etelässä, jotta sillä olisi ollut merkitystä maan keski- ja pohjoisosien kannalta.
Hallinnolliset alueet
Suurin osa kaupungin asukkaista asuu esikaupungeissa, Vinetassa, Tamariskiassa, Mondesassa ja Vogelstrandissa. Vinetassa asuu vauraampaa väkeä. Mondesa on alun perin mustia varten rakennettu kaupunginosa, joka ennen kaupungin laajenemista oli huomattavan matkan päässä valkoisten asuttamista kaupunginosista. Tamariskia on alun perin värillisille 1970-luvun alussa rakennettu alue.
Talous
Swakopmund on suosittu turistikohde, ja etenkin joulukuussa ja tammikuussa, jolloin eteläisellä pallonpuoliskolla on kesä, siellä käy paljon vierailijoita. Tästä syystä turismi ja siihen liittyvät toiminnot ovat kaupungin talouselämän tärkein osa. Kaupungissa on siellä täällä useita kahviloita, baareja, ravintoloita, yökerhoja ja hotelleja. Swakopmundin sanotaan haastavan Windhoekin maan ruokapääkaupunkina.
Kaupungin budjetti kirjanpitovuodelle 2011/2012 on 267 700 000 Namibian dollaria.
Liikenneyhteydet
Vuodesta 1902 lähtien Swakopmundista on ollut rautatieyhteys sisämaahan. Tuolloin raideleveytenä oli 600 mm. Nykyisin se on 3' 6' ' eli 1066,8 mm eli niin sanottu Kapin raideleveys, sama kuin Etelä-Afrikassa. Kaupungista on neljä kertaa viikossa suora, joskin erittäin hidas henkilöliikenneyhteys sekä Windhoekiin että Tsumebiin. Vaunut järjestellään uudelleen Usakoksessa. Swakopmund on myös yksi ylellisen Desert Express -junan kohteista.
Koulutus
Kaupungissa toimivat seuraavat koulut:
Kukkurukuu
Albumi on saanut nimensä meksikolaisen Tómas Méndezin säveltämän klassikon ”Cucurrucucú paloman” mukaan, joka tunnetaan muun muassa Caetano Veloson esittämänä elokuvassa Puhu hänelle. Kappaleesta kuuluisan version tehneen Pérez Pradon kuolinpäivä (14. syyskuuta) on sama kuin Kukkurukuu-albumin ilmestymispäivä.
Swakopmund
Muut nähtävyydet
Museon pohjoispuolella rannalla on uimahalli, jossa on 50 metrin uima-allas sekä myös ulkoilma-allas. Myös meressä on mahdollista uida, mutta meriveden lämpötila on harvoin yli 15 °C. On kuitenkin mahdollista nähdä kaupunkilaisia aamu-uinnilla meressä mihin vuodenaikaan tahansa.
Marine Denkmal on muistomerkki niille saksalaisille merisotilaille, jotka 1904 alkaneen hererokapinan aikana osallistuivat Swakopmundin ja sisämaan välisen rautatien korjaamiseen ja saivat surmansa saksalaisten ja hereroiden välisissä yhteenotoissa. Kuolleille hereroille ei ole muistomerkkiä. thumb|Maailman suurin esilleasetettu kvartsikristalli Kaupungin merkittäviä turistikohteita ovat mm. Kristall Galerie –niminen kristalleja ja puolijalokiviä esittelevä galleria. Sen kokoelmiin kuuluu mm. maailman suurin esilläoleva kvartsikristalli.
Kaupunki tunnetaan extreme-urheilun harrastusmahdollisuuksista, joista osaa harrastetaan dyynialueella Näitä ovat mm. varjoliito dyynien harjalta niiden merenpuoleiselle juurelle ja mönkijällä suoritettavat dyyniajelut. Kaupungissa on myös mahdollista suorittaa laskuvarjohyppyjä.
Koljonvirta
Kohteita läheisyydessä
Museon pihapiiristä lähtee noin kilometrin pituinen viitoitettu polku, jonka varrella opastaulut kertovat Koljonvirran taistelusta ja sen vaikutuksista.
Koljonvirta ympäristöineen kuuluu muodostaa valtakunnallisesti merkittävän kulttuuriympäristön, jonka nimenä on Koljonvirran historiallinen maisema.
Thaimaan parlamenttivaalit 2014
Thaimaan perustuslakituomioistuin mitätöi 21. maaliskuuta 2014 helmikuun toisena päivänä pidetyt vaalit, koska vaaleja ei voitu pitää samanaikaisesti joka vaalipiirissä.
Vaalien mitätöinti
Thaimaan perustuslakituomioistuin mitätöi 21. maaliskuuta 2014 helmikuun toisena päivänä pidetyt vaalit, koska vaaleja ei voitu pitää samanaikaisesti joka vaalipiirissä. Perustuslain mukaan vaalit on pidettävä samana päivänä kaikissa vaalipiireissä. 2. helmikuuta pidettyjä vaaleja ei voitu järjestää 28 vaalipiirissä.
Suomi talviolympialaisissa 1924
40px|Pikaluistelu Pikaluistelu
Chamonix’n pikaluistelu oli lähes täysin Suomen ja Norjan luistelijoiden välinen kamppailu, joka kääntyi lopulta Suomen eduksi. Davosissa sen ajan nopeimmalla jäällä ennen kisoja harjoitelleet suomalaiset veivät jaetuista 16 mitalista tasan puolet, ja yhtä lukuun ottamatta kaikki kultamitalit. Suomen mitalit jakaantuivat kahdelle miehelle, Thunbergille ja Julius Skutnabbille. ”Jääkenttien Nurmeksi” kutsuttu Thunberg voitti 500 metrin pronssin lisäksi kultaa 1 500 metrillä, 5 000 metrillä ja yleiskilpailussa sekä hopeaa 10 000 metrillä. Skutnabb taasen voitti 10 000 metrin olympiakultaa säestäen saavutustaan vielä 5 000 metrin hopealla ja yleiskilpailun pronssilla, jolle hän 10 000 metrin voittonsa myötä nousi. Lisäksi hän sijoittui 1 500 metrillä neljänneksi. Suomen kolmannen edustajan, Asser Walleniuksen paras sijoitus näissä kisoissa oli 500 metrin viides sija. Wallenius kaatui 1 500 metrillä, mistä johtuen hän ei saanut virallista sijoitusta yleiskilpailussa.
40px|Yhdistetty Yhdistetty
Norjan neloisvoittoon päättyneessä ensimmäisessä olympiayhdistetyssä sijoitukset ratkottiin mäkihypyn ja 18 kilometrin maastohiihdon yhteispisteillä. Maastohiihdossa Eklöf oli 11:s ja Jääskeläinen 19:s.
Henget eilisestä
Levy-yhtiö on Johanna ja singlen kaupallinen tunnus JHNS 163.
Herman Uimonen
Talvi-, jatkosota ja sotien jälkeinen aika
Uimonen osallistui talvi- ja jatkosotaan Päämajan Pioneeriosaston päällikkönä. Sotien jälkeen Uimonen toimi Puolustusvoimain Pääesikunnan Pioneeriosaston päällikkönä vuoteen 1946 saakka, jolloin hän erosi vakinaisesta palveluksesta.
Linja-autonkuljettaja
Vaatimukset
pienoiskuva|Kuljettaja englantilaisen kaupunkibussin sisällä
Jasuko
Japanin suomalainen koulu eli Jasuko oli Shigan prefektuuriin Japaniin vuonna 1964 perustettu koulu, jonka toiminta suomalaisena kouluna päättyi 2003. Jasukon rakennus sijaitsee nykyään Kamitanakamin kylässä Otsun kaupungissa. Koulu perustettiin opinahjoksi Japanissa lähetystyötä tekevien suomalaisten lapsille, mutta koulu oli avoin kaikille Japanissa asuville suomalaisille koululaisille.
1990-luvun lama-aikana lähettien määrää Japanissa vähennettiin ja neljän lähetysjärjestön Jasuko-yhteistyö lopetettiin 2003. Vuonna 2006 toiminta käynnistyi uudestaan sekä suomen-, englannin- että japaninkielisenä ja jatkui vuoteen 2008. 2004-2011 Jasukossa toimi pieni kansainvälinen esikoulu.
Warendorfin piirikunta
Kaupungit ja kunnat
pienoiskuva|Warendorfin piirikunta ja sen kunnat. Piirikuntaan kuuluu 13 kuntaa, joista 9 on kaupunkeja.
Taudinkantaja
Taudinkantaja tarkoittaa eliötä, useimmiten ihmistä, jonka elimistössä on tartuntatautia aiheuttavia viruksia tai bakteereita. Yleensä taudinkantajasta puhutaan, kun henkilö ei oireile, mutta myös oireileva ihminen on taudinkantaja. Oireilun puuttuminen voi johtua taudin itämisajasta tai taudinkantajan vahvemmasta vastustuskyvystä. Taudinkantajilla on suuri riski tartuttaa muita, sillä usein ei osata varoa oireilematonta ihmistä.
Showpaini
Todellisuus ja fantasia
Todellisina harvinaisuuksina on joskus nähty, kun painija rikkookin tietoisesti ottelun suunniteltua lopputulosta ja pyrkii voittamaan ottelun. pienoiskuva|Chokeslam, [[The Undertaker|Undertakerin lopetusliike]]
Uloslasku
Uloslasku tapahtuu silloin, kun ottelija ei ehdi palata kehään kehätuomarin laskettua kymmeneen (Japanissa lasketaan tavallisesti kahteenkymmeneen). Jos molemmat painijat makaavat liikkumattomina kanveesissa, tuomari alkaa laskea kymmeneen. Lasku keskeytyy vasta molempien painijoiden noustua ylös. Mikäli jompikumpi painijoista ei ehdi nousta ylös ennen laskua kymmeneen, päättyy ottelu pystyssä olevan painijan voittoon. Mikäli kumpikaan ottelijoista ei ehdi reagoimaan tuomarin laskuun, tuomitaan ottelu ratkaisemattomaksi.
Diskaus
Tarinankerronnallisista syistä sääntöjä usein rikotaan, esim. kehätuomaria häiritään, jolloin hän ei näe rikkomusta. Yleensä kehätuomarin täytyy nähdä rikkomus omin silmin, jotta voi määrätä diskauksen, ja tuomarin päätös on lähes aina lopullinen. Poikkeuksellisesti otteluissa voidaan nähdä myös epärehellisiä erikoistuomareita (yleensä heelejä), jotka eivät tuomaroi rehdisti ilkeän karakteerinsa vuoksi. Erikoistuomarina voi vastaavasti toimia myös face, joka voi tahallisesti tuomaroida puolueellisesti syöttääkseen heelille tämän omaa lääkettään.
The Wild Rover
(Kertosäe)
Laulu kertoo tarinan nuoresta miehestä, joka on kierrellyt maita vuosien ajan ja palaa kotikaupunkiinsa kantamajataloonsa. Majatalon emäntä ei suostu tarjoamaan tälle juotavaa ennen kuin laulun päähenkilö näyttää matkoillaan keräämänsä kullan. Mies laulaa kulkuripäiviensä olevan ohi ja aikovansa asettua aloilleen.
Decepticon
Decepticonit ovat kuvitteellisia muotoaan muuttavia pahoja robotteja Transformers-universumissa. Useimmiten televisiosarjoissa, elokuvissa, sarjakuvissa ja videopeleissä heidän ryhmänsä johtajana on ollut Megatron. Decepticoneja on kuvailtu valtaa ja erityisesti maailmankaikkeutta tavoitteleviksi roboteiksi, jotka taistelevat oikeudenmukaisuutta tavoittelevia Autobotteja vastaan. Toisin kuin Autoboteilla, Decepticoneja johtaa se joka on kaikista voimakkain olento heidän keskuudessaan. Tämä johtaa myös useimmiten ryhmän sisäiseen vallan tavoitteluun, jota ovat tavoitelleet muun muassa Starscream, Ratbat ja Shockwave.
Käsky (elokuva)
Käsky on vuonna 2008 ensi-iltansa saanut suomalainen draamaelokuva, jonka on ohjannut Aku Louhimies. Se perustuu Leena Landerin samannimiseen romaaniin vuodelta 2003. Elokuvan pääosissa ovat Samuli Vauramo ja Pihla Viitala, ja sen sivuosia esittävät Eero Aho, Janne Virtanen, Sulevi Peltola, Miina Maasola, Mikko Kouki, Riina Maidre ja Eemeli Louhimies. Käsky sijoittuu vuoteen 1918 Suomen sisällissodan aikaan, ja se kertoo idealistisesta jääkäristä (Vauramo), joka saa käskyn viedä punakaartilaisen naissotilaan (Viitala) tuomari Hallenbergin (Aho) johtamaan kenttätuomioistuimeen. Elokuva on kuvattu pääosin Turun Kakskerrassa sijaitsevassa Brinkhallin kartanossa.
Kadrina
Kylät ja kauppalat
Kadrinan kunta koostuu 39 kylästä sekä Huljan ja Kadrinan pienkauppaloista (alevik). Kunnan keskuksessa, Kadrinan pienkauppalassa on asukkaita noin 2 600, Huljassa noin 600, Kihleveressä noin 200, Vohnjassa noin 200, ja Viitnan kylässä noin 100 asukasta.
Viitnan kestikievari
Viron kuuluisimpiin tienvarsikrouveihin ja kestikievareihin (kõrts on suomeksi kapakka) kuuluva pitkä ja komea hirsirakennus valmistui vuonna 1802. Kievarissa on kahvila ja ravintola, ja se on restauroitu vuonna 1978. Kievari tuhoutui tuhopoltossa lähes täysin vuonna 1989, ja nykyinen kopio alkuperäisestä on valmistunut vuonna 1993. Kestikievari sijaitsee valtatie 1:n varrella.
Daisy (Pokka pitää)
thumb|Daisy Daisy on henkilöhahmo brittiläisessä komediasarjassa Pokka pitää. Daisyä näyttelee Judy Cornwell.
Daisyn mielipuuhaa on rakkausromaanien lukeminen. Hän muistelee useasti ääneen aikoja, jolloin hänellä ja Onslow'lla oli vielä seksielämää.
Norsunkorvat
Norsunkorvat (Coccoloba) on kasvisuku, joka kuuluu tatarkasvien (Polygonaceae) heimoon. Siihen sisältyy muun muassa huonekasvina kasvatettu norsunkorva (Coccoloba uvifera).
Teemu Halmkrona
Halmkrona opiskeli Raahen musiikkiopistossa ja Keski-Pohjanmaan konservatoriossa, mutta asettui sittemmin Helsinkiin. Hän valmistui pop-/jazzsävellyksessä Stadiasta vuonna 2006 ja vapaan säestyksen opettajaksi Metropoliasta vuonna 2013. Hän on Länsi-Helsingin musiikkiopiston (vapaa säestys, sävellys, sovitus) ja Rytmimusiikkiopisto Taukon (pianonsoitto) opettaja.
José Feliciano
Euroopassa ja Aasiassa hän sai nimeä kilpailtuaan vuoden 1971 San Remon musiikkifestivaaleilla italialaiskappaleella ”Che sarà”, josta tuli iso hitti. Suomeksi sen levytti muun muassa Eero Raittinen nimellä ”Toivotaan toivotaan”. Felicianon laulun ”Rain” nosti Suomessa hitiksi Markku Suominen nimellä ”Sade”.
Tuonela
Tuonela, Tuoni, Manala, Mana eli Vainajala on mytologinen kuolleiden valtakunta.
Claude Goretta
Goretta on ollut ehdolla Berliinin Kultaisen karhun (1981), kolmen Cannesin Kultaisen palmun (1973, 1977, 1983) ja César-palkinnon saajaksi (1978). Vuonna 1973 hän voitti Cannesissa tuomariston palkinnon.
Seitivalas
Kanta
Seitivalaiden määrä on pienentynyt valaanpyynnin takia viidennekseen määrästä, mitä niitä oli ennen pyynnin aloittamista. Niitä on nykyisin jäljellä noin 54 000 yksilöä.
Petteri Koponen
Viimeinen kausi Hongassa ja kesäliiga (2007–2008)
Koponen ajatteli siirtyvänsä Eurooppaan kaudeksi 2007–2008, mutta koska hän olisi saattanut jäädä Euroopassa pienemmälle peliajalle, valitsi hän Hongan. Tämä oli myös Portlandin toive. Joulukuussa 2007 Koponen sai aivotärähdyksen ottelussa Team Componentaa vastaan. Aivotärähdys ei kuitenkaan osoittautunut pahaksi, ja Koponen pääsi parin viikon poissaolon jälkeen takaisin kentille. Hän johdatti Hongan pudotuspeleihin oltuaan koko sarjan paras suomalainen korintekijä. Ensimmäisellä pudotuspelikierroksella Honka sai vastaansa Namika Lahden. Ensimmäisten pelien perusteella Lahden päävalmentaja Sami Toiviainen kehui Koposen kehittyneen paljon jopa viimeisten runkosarjapelien jälkeen. Honka voitti otteluparin, ja välierissä vastaan tuli Lappeenrannan NMKY. Koposen oikea sormi murtui välierissä Lappeenrantaa vasteen, mutta sormea ei silti tarvinnut leikata. Sormi tuettiin ja Koponen pääsi pelaamaan viimeiseen loppuottelupeliin, jossa Honka voitti Kouvot lukemin 72–71 ja varmisti Suomen mestaruuden.
Stanolit
Stanoliin voi olla esteröintireaktion kautta liitettynä rasvahappo, jolloin stanolia kutsutaan stanoliesteriksi. Stanolit ja niiden esterit alentavat tutkitusti veren LDL-kolesterolia, siten mahdollisesti ehkäisten muun muassa sepelvaltimotautia, mutta tästä vaikutuksesta ihmisillä ei ole laajojen kliinisten tutkimusten puutteen vuoksi suoria todisteita. Stanoliestereitä löytyy erityisesti niin kutsutuista terveysvaikutteisista elintarvikkeista niihin lisättyinä.
Läheisesti stanoleihin liittyvä molekyyliryhmä ovat sterolit, joissa niiden rungon hiilten 5 ja 6 välinen sidos on kaksoissidos (sidos on tyydyttymätön). Stanoleissa tämä sidos on tyydyttynyt yksöissidos.
Riskiryhmät
Vain tiettyjen sydän- ja verisuonitautien riskiryhmään kuuluvien henkilöiden saatetaan suositella käyttävän kasvistanoliestereitä ruokavalio- ja elintapamuutosten ohella. Heihin kuuluvat korkean veren kolesterolitason omaavat henkilöt ja muuten korkean riskin henkilöt kuten diabeetikot, keillä yleensä ensisijaisesti kolesterolitason laskemiseen käytetyt statiinit eivät toimi tai eivät yksin saa kyllin merkittävää kolesterolitason laskua aikaan. Ryhmään kuuluvat myös aikuiset sekä yli 6 v lapset keillä on todettu familiaalinen hyperkolesterolemia.
Arlan Kokshetau
Arlan Kokshetau on kazakstanilainen jääkiekkojoukkue Kökşetaw’n kaupungista. Joukkue on perustettu vuonna 2009 ja se pelaa Kazakstanin mestaruussarjassa.
Lotus 1-2-3
Ohjelmasta julkaistiin IBM PCjr -tietokoneelle versio, joka oli kahdella ROM-moduulilla ja yhdellä levykkeellä laitteen pienen muistimäärän johdosta.
Isokostukset
Isokostukset eli kostukset (Costus) on kasvisuku, joka kuuluu heimoon kostuskasvit. Suvussa on 99 lajia, joita esiintyy tropiikissa Amerikassa, Afrikassa ja itäisessä Aasiassa.
Tyrvään Pyhän Olavin kirkko
Autioituminen ja uudelleenkäyttö
Vammaskosken partaalle valmistui uusi kaksitorninen kirkkorakennus vuonna 1855, jolloin Tyrvään Pyhän Olavin kirkon säännöllinen käyttö ja kaikki korjaus- ja uudistustyöt lopetettiin ja se jäi autiokirkoksi. Monista muista hylätyistä kirkoista purettiin ja myytiin rakenteita ja monia keskiaikaisia kirkkoja modernisoitiin, mutta Tyrvään vanhan kirkon sisustus säilyi muuttumattomana yli sadan vuoden ajan. Kirkon vieressä sijainnut vuonna 1793 rakennettu puinen kellotapuli purettiin uuden kirkon valmistuttua, ja kellot siirrettiin uuteen kirkkoon. Pyhän Olavin kirkon alttarikaappi ja keskiaikaiset veistokset puolestaan vietiin vuonna 1875 Helsingin yliopiston historiallis-kansatieteelliseen museoon.
Peruskorjaus ja paanukattojen uusiminen
Museovirasto tiedotti vuonna 1992 Vammalan evankelisluterilaista seurakuntayhtymää paanukaton tilanteesta. Viraston mukaan katto olisi uusittava tai korjattava, ennen kuin paanut putoaisivat katolta. Etelälape, asehuone ja sakaristo olivat uuden paanukaton tarpeessa, mutta pohjoislape voitaisiin kunnostaa vaihtamalla huonokuntoisimmat paanut.
6. syyskuuta
6. syyskuuta on gregoriaanisen kalenterin mukaan vuoden 249. päivä (250. päivä karkausvuonna). Vuodesta on jäljellä 116 päivää.
Tyrvään Pyhän Olavin kirkko
Jälleenrakennuksen maalaukset
Rauhala suunnitteli alkujaan alttarin takaseinään suuria puita, mutta kaiteiden vuoksi niistä olisi näkynyt vain puolet. Elämän puu ja hyvän ja pahan tiedon puu maalattiin etupaneeleihin. Alttarin takaseinässä on maalaukset Sunnuntaiaamu, jossa on iso nouseva aurinko, Sanan jano, jossa on peura lähteellä, Pyhä henki laskeutuu, jossa on kyyhky kolmion sisällä. Lisäksi niiden yllä lentelee pääskysiä teoksissa Saapuminen ja Saattajat. Keskellä on puolestaan Jumalan karitsa, Agnus Dei. Saarnastuolin ornamentiikkaan otettiin mallia Sastamalan vanhasta kirkosta. Kukka-aiheet ovat puolestaan jäljitelmiä Lars Sonckin 1890-luvulla maalaamista jäljitelmistä. Saarnastuoliin on maalattu myös Raamatun keskeisimpiä kirjaimia, alfa ja omega sekä Kristus-monogrammi khii ja rhoo.
Kirkon ympäristö ja kulttuurihistoriallinen merkitys
thumb|Näkymä Pyhän Olavin kirkon kulmalta Kallialan kylään. thumb|Pyhän Olavin kirkko kuvattuna järveltä, etualalla kirkkovenevaja. Pyhän Olavin kirkon ympäristö on yksi Museoviraston määrittelemistä valtakunnallisesti merkittävistä rakennetuista kulttuuriympäristöistä. Se on lisäksi osa Karkun–Tyrvään valtakunnallisesti arvokasta maisema-aluetta. Kirkko rakennettiin alkujaan saarelle, mutta se sijaitsee nykyään Vanhankirkonniemellä, jolta on kapea yhteys mantereeseen kirkon koillispuolella. Saaresta tuli niemi Rautaveden laskun yhteydessä 1800-luvun puolivälissä. Kirkko sijaitsee niemen tyvessä olevalla kallioisella kumpareella.
Kulttuuriviitteet
Tyrvään Pyhän Olavin kirkko esiintyy Klaus Härön vuonna 2009 valmistuneen Postia pappi Jaakobille -elokuvan ulkokuvissa. Kuvaukset tehtiin elokuussa 2008. Elokuvan kirkkoon sijoittuvat sisäkohtaukset on kuitenkin kuvattu Hattulan Pyhän Ristin kirkossa.
Karkausvuosi
Eri kalentereissa
Nykyisessä länsimaisessa ajanlaskussa karkausvuosi on joka neljäs vuosi kaikkina neljällä jaollisina vuosina, paitsi jos kyseinen vuosi on jaollinen myös sadalla (poislukien vuosi, joka on jaollinen myös 400:lla). Karkauspäivä on lisätty karkausvuoden helmikuun 24. päiväksi, mikä pidentää helmikuun 29-päiväiseksi. Suomessa karkauspäivä on tosin vuodesta 2000 lähtien ollut helmikuun 29. päivä.
Iranilaisessa kalenterissa karkausvuosi on yleensä joka neljäs vuosi. Sen tarkka ajankohta määritellään päiväntasauksen ajankohdan mukaan.
Etiopialaisessa kalenterissa karkausvuosi esiintyy kerran neljässä vuodessa, jolloin ylimääräinen päivä lisätään vuoden loppuun.
Psybient
Psybient on elektronisen musiikin laji, joka yhdistää erilaisia elementtejä ja ottaa vaikutteita muun muassa psytrance-, ambient- ja etnisestä musiikista. Psybient-musiikki pyrkii luomaan pitkillä kappaleillaan kuuntelijalleen eräänlaisen musiikillisen matkan. Perinteisen trance-musiikin sijaan psybient ei edes pyri ylläpitämään jatkuvaa rytmikästä menoa, vaan oikeanlaisen rentouttavan äänimaailman luominen ja sen ylläpito ovat oleellisimmassa asemassa.
Nicolaus Bruhns
Bruhns lähetettiin 16-vuotiaana veljensä kanssa Lyypekkiin setänsä Peterin luo. Hän sai Peteriltä musiikinopetusta ja opiskeli lisäksi Dieterich Buxtehuden johdolla säveltämistä. Buxtehuden suosikkioppilaanaan pitämä Bruhns toimi joitakin vuosia säveltäjänä ja viulistina Kööpenhaminan hovissa. Vuonna 1689 hän kilpaili Husumin kaupunkiseurakunnan urkurin virasta ja sai sen yksimielisellä päätöksellä. Hän vietti Husumissa loppuikänsä ja kuoli jo 31-vuotiaana. Häntä seurasi hänen veljensä Georg, koska poika Johan Paul oli valinnut alakseen teologian.
Jussi-palkinnot 2014
Voittajat ja ehdokkaat
Lähde Yleisön suosikkielokuvana palkittiin 21 tapaa pilata avioliitto. Gaalassa jaettiin myös Nordisk Filmin ja Filmiauran Vuoden teko -palkinto, jonka sai Peter Franzén. Lisäksi Suomen elokuvakontakti myönsi Kettu Elokuvapalkinnon Joonas Rutasen elokuvalle Huulilla vuoden parhaasta alle 20-minuuttisesta lyhytelokuvasta.
Kari Peitsamo & Hirttämättömät
Kari Peitsamo & Hirttämättömät oli suomalainen rockyhtye, joka toimi 1990-luvun lopulla. Yhtyeen muodostivat kitaristi-laulaja Kari Peitsamo ja basisti-laulaja Brono Starr (oik. Jarmo Linna ) sekä aluksi rumpali Jani Wasama, jonka tilalle yhtyeeseen tuli myöhemmin Arto Rautajoki.
Miss Jean Brodien parhaat vuodet
Julkaisu ja vastaanotto
Ilmestymisensä aikaan elokuva sai kiitettävää palautetta kriitikoilta. Rotten Tomatoes -sivustolla elokuvalla on 88 prosentin "tuore" arvosana, joka perustuu kuuteentoista arvosteluun. Internet Movie Databasessa elokuvalla on 7,7 tähteä kymmenestä.
Matteus Marttila
Matteus Erkki Akseli Marttila (24. helmikuuta 1949 Luvia – 13. tammikuuta 2012 Tampere) oli suomalainen lavastaja ja elokuvantekijä.
Ura
Uransa aikana hänet palkittiin lukuisasti lavastustyöstään, muun muassa Jussi-patsaalla vuonna 1979 Jaakko Pakkasvirran elokuvasta Runoilija ja muusa (1978). Hänen viimeiseksi isommaksi työkseen jäi lavastus Katariina Lillqvistin animaatioon Uralin perhonen (2008).
Road America
Neljän mailin rata
Road America on saavuttanut legendaarisen radan maineen ajajien keskuudessa. Radan pituus on 6,515 kilometriä eli noin neljä mailia ja se sisältää 14 mutkaa.
Raghunath Mohapatra
Uransa aikana Mohapatra opetti kuvanveistoa yli 2000 oppilaalle. Hän oli erikoistunut perinteiseen hindulaiseen temppeliarkkitehtuuriin. Hänen luomansa auringonjumalaa esittävä patsas koristaa Intian parlamenttirakennusta. Teoksien luomisen lisäksi hän työskenteli säilyttääkseen vanhoja patsaita ja temppeleitä. Ladakhissa sijaitsevassa buddhalaisluostarissa on kolme Mohapatran luomaa Buddha-patsasta.
Presidentti Ram Nath Kovind nimitti Mohapatran parlamentin ylähuoneeseen vuonna 2018. Hän oli aikaisemmin vuonna 2014 yrittänyt Biju Janata Dal -puolueen tuella päästä sinne mutta oli hävinnyt kongressipuolueen Ranjib Biswalille. Mohapatra on kertonut elämäntavoitteensa olleen uuden Konarakin aurinkotemppelin rakentaminen. Hän osti valmiiksi sata eekkeriä maata Purin kaupungin läheltä. Vuonna 2018 hän pyrki saamaan pääministeri Narendra Modilta rahoitusta hankettansa varten. Alkuperäisen temppelin rakentajien väitetään olleen hänen esi-isiään. Mohapatra kuoli sairaalassa Bhubaneswarissa 9. toukokuuta 2021. Hän oli muutama päivää aikaisemmin saanut positiivisen tuloksen Covid-19-testistä.
Christl Cranz
Cranz oli yksi menestyneimmistä alppihiihtäjistä. Hän voitti 12 maailmanmestaruutta vuosien 1934 ja 1939 välisenä aikana. Hopeaa hän saavutti kolme kertaa. Olympiakultaa Cranz voitti alppiyhdistetyssä Garmisch-Partenkirchenin talviolympialaisista 1936.
Lumbeet
Taustatietoa
Kun Pohjois-Carolinassa oli väestönlaskenta 1753, sieltä ei löydetty yhtäkään intiaania, sillä alkuperäinen intiaaniväestö oli siirretty muualle, ja lumbeita ei hyväksytty intiaaneiksi. Vuoden 1790 väestönlaskennassa lumbeiden esi-isät luettiin vapaiksi orjiksi tai mulateiksi. Ensimmäisen kerran heitä kutsuttiin intiaaneiksi 1867, kun kahta heimon jäsentä epäiltiin murhasta. Kuitenkin 1870 väestönlaskennassa heidät laskettiin edelleen mulateiksi. 1885 esitettiin näkemys, jonka mukaan lumbeet olisivat Englannin kadonneesta siirtokunnasta pakoon lähteneiden eurooppalaisten ja intiaanien jälkeläisiä. Tosin tällä väitteellä saattoi olla poliittisia tarkoitusperiä: sillä saatettiin erottaa lumbeet vapaista afroamerikkalaisista, jotka äänestivät republikaaneja.
Csepelsaari
Csepelsaari on matalaa, loivasti kumpuilevaa hiekkamaata, jonka eteläosat ovat tulvaniittyjen peitossa. Tonavan tulvat aiheuttivat saarella jatkuvasti ongelmia, kunnes jokea alettiin säännellä 1900-luvun alussa. Tonavan itäisen, Ráckeven-Tonavaksi kutsutun haaran pohjois- ja eteläpäähän rakennettiin sulut vuosina 1910 ja 1928. Virtaus on ollut sen jälkeen hyvin pieni, minkä vuoksi joenhaara on ollut altis saastumiselle.
Norsunluurannikon koripallomaajoukkue
Norsunluurannikon koripallomaajoukkue edustaa Norsunluurannikkoa koripallon maajoukkuekilpailuissa.
Historia
Norsunluurannikko pääsi ensimmäistä kertaa Afrikan-mestaruuskilpailuihin vuonna 1978. Joukkue selviytyi heti loppuotteluun saakka mutta hävisi sen Senegalille ja saavutti hopeaa. Kolme vuotta myöhemmin maa saavutti ensimmäisen Afrikan-mestaruutensa voittaessaan loppuottelussa Egyptin. Maanosamestaruuden ansiosta Norsunluurannikko pääsi vuoden 1982 MM-kilpailuihin. Kisoissa maa hävisi kaikki ottelunsa ja sijoittui turnauksessa viimeiseksi. Toisen maanosamestaruutensa Norsunluurannikko voitti vuonna 1985, jolloin se voitti loppuottelussa Angolan. Mestaruuden myötä maa osallistui toisen kerran MM-kilpailuihin vuonna 1986, mutta tällöinkin se jäi voitoitta. Seuraavan kerran maa saavutti mitalin Afrikan-mestaruuskisoissa vuonna 2009, jolloin se voitti hopeaa. Täten maa selviytyi vuoden 2010 MM-kisoihin, joissa se voitti viidestä alkulohko-ottelustaan vain yhden, eikä tuo voitto Puerto Ricosta riittänyt jatkopaikkaan.
Eemeli Lakkala
Elämä
Valtakunnallisella tasolla Lakkala toimi SKDL:n kansanedustajana Lapin läänin vaalipiiristä vuosina 1958–1962. Hän oli presidentin valitsijamiehenä vuosina 1950, 1956 ja 1962.
Ivan Uhov
Ivan Sergejevitš Uhov (, s. 29. maaliskuuta 1986) on venäläinen korkeushyppääjä.
Martti Romppanen
Martti Romppanen (myös virheellisesti nimellä Martti Romppainen, 2. heinäkuuta 1927 Kuhmo – 12. kesäkuuta 1975 Helsinki) oli suomalainen näyttelijä. Romppanen opiskeli Teatterikoulussa Helsingissä vuosina 1947–1950. Samalla kurssilla olivat myös mm. Mikko Niskanen, Jussi Jurkka, Pia Hattara, Ahti Haljala, Rauni Mollberg, Veikko Sinisalo, Tiina Rinne ja Leo Jokela. Romppanen aloitti uransa Kotkan kaupunginteatterissa 1950–52, elämäntyö Suomen Kansallisteatterissa Helsingissä vuodesta 1952 aina 1960-luvun lopulle. Huonetoverinaan Kansallisessa hänellä oli mm. Ekke Hämäläinen.
7. syyskuuta
7. syyskuuta on gregoriaanisen kalenterin mukaan vuoden 250:s päivä (251:s päivä karkausvuonna). Vuodesta on jäljellä 115 päivää.
Dennis Saikkonen
Seuraura
Saikkonen jäi kaudella 2015–2016 lähinnä JYPin kolmosmaalivahdiksi Tuomas Tarkille ja edellisen kauden JYP-Akatemiassa pelanneelle Veini Vehviläiselle. Hän pelasi kauden aikana SM-liigassa vain yhdessä ottelussa kahden sekunnin ajan. Saikkonen vietti kautensa lähes kokonaan Akatemiassa, jonka pääasiallisen torjuntavasttun hän kantoi. Kaudeksi 2016–2017 Saikkonen palasi kotimaahansa ja siirtyi vuoden mittaisella sopimuksella NLA-joukkue Fribourg-Gottéroniin. Hän toimi pääasiassa joukkueen kakkosmaalivahtina Benjamin Conzille ja pelasi 13 runkosarja-, kolme playout-, kolme Mestarien liigan ja kaksi Sveitsin Cupin ottelua. Kaudeksi 2017–2018 Saikkonen siirtyi EHC Kloteniin, jossa hän toimi pääasiassa kakkosmaalivahtina Luca Boltshauserille ja torjui 12 runkosarja- ja kaksi Sveitsin Cupin ottelua. Loppukaudella joukkueen maalivahtiosastoa täydensi kanadalainen Kevin Poulin, mutta Klotenin kausi päättyi kuitenkin putoamiseen Swiss Leagueen (ent. National League B).
Pagan (albumi)
Pagan on Irlantilaisen folk metal -yhtye Cruachanin neljäs studioalbumi.
Mesikät
Mesikkälajeja
Suomen Lajitietokeskuksen taksonomiassa (2021) kaikki mesikät yhdistetään sarviapilohin (Trigonella). Suvuista sarviapilat (Carl von Linné 1753) on kuvattu aiemmin kuin mesikät (Philip Miller 1754).
Kolmikymmenvuotinen sota
Tanskan väliintulo 1625–1629
Seuraavan kahden vuoden aikana katolisten valtaan joutui yhä enemmän alueita. Katolisten täydellinen voitto näytti jo varmalta, kun Katolinen liiga yllytti keisari Ferdinand II:ta ottamaan takaisin kaiken luterilaisen omaisuuden, joka Augsburgin rauhan jälkeen oli menetetty. Maaliskuun 1629 hyvitysediktin mukaan näihin kuuluivat kaksi arkkihiippakuntaa, kuusitoista hiippakuntaa ja satoja luostareita. Niin aateliset kuin maaorjatkin yhtä kaikki jättivät maansa Böömissä ja Itävallassa mieluummin kuin kääntyivät katolisiksi.
Ruotsin väliintulo 1630–1635
thumb|left|[[Kustaa II Aadolfin ja ruotsalaisten maihinnousu Saksaan 1630.]] Ferdinand II:n hovi alkoi epäillä Wallensteinin pyrkivän kääntämään saksalaisia ruhtinaita puolelleen ja pyrkivän itse keisarin asemaan. Ferdinand vapautti Wallensteinin velvollisuuksistaan 1630 ja joutui luottamaan Tillyn johtamiin katolisen liigan joukkoihin. thumb|200px|Kustaa II Aadolf Breitenfeldin taistelussa 1631.
Ruotsin armeija marssi etelään Saksiin. Breitenfeldin taistelussa 17. syyskuuta 1631 Kustaa II Aadolfin ja Saksin vaaliruhtinaan Juhana Yrjö I:n joukot löivät Leipzigin pohjoispuolella katolisten Johann Tillyn ja kreivi Gottfried Heinrich Pappenheimin armeijat. Katolinen ratsuväki ajoi ensin saksilaisjoukot pakoon, ja ne pysähtyivät vain hetkeksi ryöstämään ruotsalaisten leirin. Tämän jälkeen Ruotsin ratsuväki ajoi keisarillisen ratsuväen pakosalle, jolloin myös keisarin jalkaväki pakeni taistelukentältä. Katoliset menettivät 6 000 miestä, yli puolet joukoistaan, mutta Kustaa II Aadolf saattoi korvata menetyksensä omaan armeijaansa värvätyistä vangituista palkkasotureista. Voittoisan taistelun jälkeen muutkin protestanttiset ruhtinaskunnat liittyivät sotaan. Ruotsin joukot viettivät talven Etelä-Saksassa.
Tummarevonhäntä
Ulkonäkö ja koko
Tummarevonhännän yksineuvoiset, säteittäiset kukat sijaitsevat jopa yli 10 cm pitkässä, lehdettömässä latvakukinnossa. Kukinto on lyhyt, vankkahaarainen ja väriltään valkoisenvihreä tai joskus hieman punertava. Osakukinnot ovat tavallisesti enintään 5 cm pitkiä, hoikkia, usein kaarevia tai mutkaisia sekä kauttaaltaan myös emikukkaisia. Kukkien esilehdet ovat noin 2 kertaa emikukkien kehälehtien pituisia ja harittavia. Esilehtien kalvolaita on vähitellen kapeneva ja lähes otamaiseen kärkeen ulottuva. Emikukkien kehälehtiä on viisi kappaletta. Kehälehdet vaihtelevat nauhamaisista lusikkamaisiin ja ne ovat suippo- tai teräväkärkisiä, lyhytotaisia ja sijaitsevat vain hieman limittäin. Suomessa tummarevonhäntä kukkii heinä-lokakuussa. Hedelmänä on pähkylämäinen, kansiluomainen kota.
Elinympäristö
Suomessa tummarevonhäntää on tavattu lastaus- ja kaatopaikoilla sekä lintujenruokintapaikoilla.
Kolmikymmenvuotinen sota
Ranskan väliintulo 1636–1648
Kenraali Banérin kuoltua toukokuussa 1641 ylipäälliköksi tuli Lennart Torstensson. Hän valtasi Jyllannin sotaretkellä 1642–1645, kun Tanska oli julistanut sodan Ruotsille, ja tuhosi laajoja alueita läntisessä Saksassa ja Itävallassa.
Ruhtinas Louis II de Condén joukot löivät espanjalaiset Rocroissa 19. toukokuuta 1643. Ranskan armeija hävisi marraskuussa Tuttlingenissä, mutta se ei parantanut Habsburgien asemaa. Condén ja Henri Turennen armeijat murskasivat Baijerin Freiburgin taistelussa elokuussa 1644 ja 3. elokuuta 1645 itävaltalais-baijerilaiset joukot Nördlingenissä. Katolisten viimeinen merkittävä komentaja, kreivi Franz von Mercy sai surmansa taistelussa.
Ruotsin sotatoimet siirtyvät 1645–1648 Böömiin, Määriin ja Baijeriin. Ruotsin marsalkka Lennart Torstensson voitti katolisen armeijan 6. maaliskuuta 1645 Jankovin taistelussa Prahan lähellä.
Vasta hyökkäys keskiseen Baijeriin sai Maksimilianin myöntymään rauhaan, ja 14. maaliskuuta 1647 Baijeri, Köln, Ranska ja Ruotsi solmivat Ulmissa aselevon. Keisari ei taipunut tästä, vaan taistelut jatkuivat Saksassa, Luxemburgissa, Alankomaissa, Italiassa ja Espanjassa vuoden 1647 ajan. Syksyllä Maksimilian liittyi uudelleen sotaan.
Seuraukset
Westfalenin rauhan julistuksia pidetään nykyisten itsenäisten valtioiden alkuna. Monille valtakunnille määrättiin ensimmäistä kertaa rajat, ja valtion kansalaisuutta alettiin pitää tärkeimpänä asiana lainkäytön kannalta. Ennen tärkeämpiä olivat olleet monet limittäiset poliittiset ja uskonnolliset velvoitteet.
Erkki Aho (pääjohtaja)
Toiminta kouluhallituksen pääjohtajana
Aho aloitti kouluhallituksen pääjohtajana vuoden 1973 alusta Reino Oittisen jäätyä eläkkeelle.
Bakal
Paikkakunta on syntynyt rautaesiintymän yhteyteen vuonna 1757. Vuonna 1951 siitä tuli kaupunki. Bakal on huomattava raudantuotannon keskus.
Unitaarinen matriisi
Unitaarinen matriisi on sellainen neliömatriisi A, että sen kompleksikonjugaatin transpoosille pätee
Esimerkki
Seuraava matriisi on unitaarinen: sillä
Marinin hallitus
Ministerit
Ministeriönsä päällikkönä toimivat ministerit on lihavoitu.
Ulkopolitiikka
pienoiskuva|Ulkoministeri Haavisto. Hallitus laatii kokonaisvaltaisen Afrikka-strategian. Hallitusohjelman mukaan Suomi laajentaa poliittista ja taloudellista kanssakäymistään Afrikan maiden kanssa. Kehitysyhteistyön maantieteellinen painopiste on Afrikka, ja hallitus ohjaa kehitysyhteistyörahoitusta muuttoliikkeen juurisyihin.
Opportunismi
Aamulehden päätoimittaja Jussi Tuulensuun mukaan hallitus pyrkii ensisijaisesti opportunismiin, haalii kannatusta tekemällä kulloinkin suosittuja asioita. Esimerkiksi kestävyysvajetta ei paikata vaan lisätään menoja. Työllisyyttä ei korjata turvaamalla kannustimet ja toimintaedellytykset vaan verorahoja käyttämällä. Haukutaan paperitehtaan sulkeva UPM. Kunnallisvaalit siirrettiin vasta viime hetkessä, mikä murensi luottamusta demokratiaan. Koronaa on hoidettu kyvyttömästi. Tuulensuun mielestä hallitukseen tulisi valita huippuammattilaisia eikä opettelevia.
Petrus Ragvaldi
Petrus Ragvaldi (k. n. 1567) oli Turun tuomiokapitulin viimeinen katolinen dekaani ja myöhemmin Kemiön luterilainen kirkkoherra.
Kuuloke
Käyttökohteet
Kuulokkeet ovat tavallisia niin kuluttaja- kuin ammattikäytössä. Kuulokkeet tarjoavat DJ:lle tai äänitarkkailijalle mahdollisuuden tarkkailla eri äänikanavia erillään toistettavasta lopullisesta äänestä. Radiokanavien studioissa lähetyssuunnittelijat käyttävät kuulokkeita puhuessaan mikrofoniin, jotta taustanauha ei kiertäisi nauhoituksessa ja parantaakseen oman äänensä tarkkailumahdollisuutta. Studionauhoituksissa muusikot ja laulajat käyttävät kuulokkeita taustakanavien tai nauhoituksen kuulemiseksi.
Edut ja haitat
Kuulokkeilla voi olla myös ergonomisia etuja, verrattuna tavallisiin toimistojen pöytäkaiuttimiin. Ne säästävät tilaa ja jotkin uudet mallit ovat langattomia. Puhelintyöskentelyssä ne mahdollistavat paremman työskentelyasennon, koska ne eivät vaadi käsien kannattelua. Ammattikäytössä erityisesti editoinnissa ne ovat hyödylliset, koska ne mahdollistavat useamman editoijan työskentelyn samassa huoneessa toista kuuntelijaa häiritsemättä.
Maltese Falcon (purjelaiva)
DynaRig-tekniikka
thumb|left|280px|Maltese Falcon purjehtii. Aluksessa on kolme hiilikuidusta valmistettua mastoa, joissa kussakin on kiinni kuusi vaakatukea. Purjeita säilytetään maston sisällä, josta ne saadaan käyttöön kuudessa minuutissa. Vaakatukien ja purjeiden väliin ei jää rakoja, jolloin yhden maston purjeet muodostavat yhtenäisen purjepinnan. Yhteensä purjeita on 15 kappaletta, viisi jokaisessa mastossa.
American cream draft
Ominaisuudet
Rodun edustajat ovat miltei aina samppanjanvärisiä. Väriin kuuluu vaaleankeltaisen karvan lisäksi vaaleanpunainen iho, vaaleanruskeat tai vihertävät silmät sekä valkoiset jouhet. Harja ja häntä tulisi rotumääritelmän mukaan pitää pitkinä. Jalkojen ja pään merkit ovat sallittuja, jopa suotavia. Rodun hevoset ovat noin 153-165 cm korkeita ja painavat noin 700-800 kg. Luonteeltaan American Cream Draftit ovat miellyttämisenhaluisia, rauhallisia ja luotettavia.
Yhdistystoiminta ja kasvatus nykyään
Rodun kantakirja on yhä avoin. Sen sivurekisteriin hyväksytään ne puhdasrotuiset yksilöt, jotka ovat vääränvärisiä päärekisteriin, sekä puoliveriset American Cream Draft -risteytykset, mikäli ne täyttävät tietyt vaatimukset.
Tammi Patterson
Tammi Patterson (s. 3. tammikuuta 1990 Sydney) on australialainen tennispelaaja. Parhaimmillaan hän on ollut kaksinpelissä WTA-listan sijalla 289 helmikuussa 2011. Hän on voittanut urallaan kahdeksan ITF-turnausta nelinpelissä.
Eeva Vuori
Työura
Vuori valmistui 1972 oikeustieteen lisensiaatiksi Turun yliopiston oikeustieteellisestä tiedekunnasta. Hän toimi Turun yliopiston assistenttina 1967–1974. Tuolloin hän siirtyi Turun hovioikeuden esittelijäksi vuoteen 1982.
Rukwan alue
Rukwan alue perustettiin vuonna 1974 liittämällä yhteen Mpandan piirikunta Taboran alueesta ja Sumbawangan piirikunta Mbeyan alueesta. Vuonna 1984 Rukwan alueelle perustettiin Nkasin piirikunta. Vuonna 2012 aluetta uudelleenjärjestettiin siirtämällä Mpandan piirikunta uuteen Katavin alueeseen. Alue jakaantuu nykyisin kolmeen piirikuntaan.
Monika Zehrt
Olympiavuonna 1972 vasta 19-vuotias Zehrt rikkoi maailmanennätyksen juostuaan Pariisissa 51,08. Kaksi kuukautta myöhemmin hän voitti olympiakultaa täsmälleen samalla ajalla. Zehrt oli jälleen kultaa maailmanennätysajalla saavuttaneen viestijoukkueen ankkuri.
Peipit
Peipit eli herttapeipit (Lamium) on huulikukkaiskasvien heimoon kuuluva kasvisuku. Niille tunnusomaista ovat pehmeäkarvaisuus, herttamainen lehtilapa, kaksihuulinen teriö sekä säteittäinen ja viisiliuskainen verhiö. Peipit voivat olla yksi- tai monivuotisia. Ne muistuttavat paljon pillikkeitä (Galeopsis), mutta peipit erottaa selvästi pillikkeistä verkkosuonisten lehtiensä avulla. Sukujen kukkarakenteet poikkeavat myös toisistaan, sillä peippien teriön alahuulen sivuliuskat ovat pieniä, sulautuneet keskiliuskaan tai puuttuvat kokonaan. Pillikkeillä teriön alahuuli on selvästi kolmiliuskainen. Peipit ovat pehmytkarvaisia ja pillikkeet sukaskarvaisia.
Signe Persson-Melin
Elämä ja ura
Signe Persson-Melin oli naimisissa graafikko John Melinin (1921–1992) kanssa. Heidän poikansa on kuvanveistäjä Truls Melin.
Nibelungein laulu
Eepoksen juoni ja päähenkilöt
Eepoksen päähenkilöitä ovat Siegfried, lohikäärmeen tappaja, tämän vaimo Kriemhild sekä kuningatar Brunhilde (tunnetaan myös kirjoitusasussa Brynhild). Eepos kertoo ensimmäisessä osassaan Siegfriedin nuoruudesta. Siegfried surmaa lohikäärmeen ja anastaa nibelungein kirotun aarteen lohikäärmeen vartioimasta luolasta. Myöhemmin hän kosii Burgundin kuninkaan Guntherin sisarta Kriemhildiä ja voittaa näkymättömänä Guntherille Isenlandin sankarillisen kuningattaren Brunhilden. Sen jälkeen kerrotaan Siegfriedin ja Kriemhildin onnellisesta avioliitosta ja lopuksi Siegfriedin murhasta, jonka Hagen tekee Brunhilden yllytyksestä. Brunhilde on saanut tietää, että Siegfried onkin hänen oikea voittajansa, ja haluaa kostaa petoksen.
Toinen osa kertoo Kriemhildin avioliitosta Etzelin (Attilan) kanssa ja Siegfriedin murhan kostosta, jonka Kriemhild toteuttaa hunni Attilan hovissa.